Visit Site
Recommended byColombia
ప్రస్తుతం చిరంజీవి వయసు 64 సంవత్సరాలు. నిజం చెప్పాలంటే ఈ వయసులో జిమ్‌కి వెళ్లి వర్కౌట్స్ చేయడాలు, కండలు పెంచడాలు చాలా కష్టం. కానీ, చిరంజీవి చేస్తున్నారు. సినిమాలో తాను చేసే పాత్ర కోసం బాడీలో మాడ్యులేషన్‌ను తీసుకురావడానికి కష్టపడుతున్నారు. అదీ చిరంజీవి డెడికేషన్.
Also Read: చిరంజీవి, కొరటాల సినిమాకు ఆసక్తికర టైటిల్!
‘సైరా నరసింహారెడ్డి’తో హిట్టుకొట్టిన చిరంజీవి.. ఇప్పుడు కొరటాల శివ దర్శకత్వంలో సినిమా చేయడానికి సిద్ధమవుతున్నారు. ఈ సినిమా డిసెంబరులో రెగ్యులర్ షూటింగ్‌ను ప్రారంభించనుంది. ఈ చిత్రంలో చిరంజీవి రెండు విభిన్న పాత్రల్లో కనిపించనున్నట్టు ఇండస్ట్రీ టాక్. ప్రస్తుతం ఈ సినిమా కోసం సన్నద్ధమవుతోన్న చిరంజీవి తన శరీరాన్ని పాత్రకు తగ్గట్టుగా మలుచుకునే పనిలో ఉన్నారు. జిమ్‌లో కసరత్తులు మొదలుపెట్టారు.
Also Read: ‘వెంకీ మామ’ టైటిల్ సాంగ్ లిరిక్స్.. రామ్‌జో సాహిత్యాన్ని మీరూ అందుకోండి!
జిమ్‌లో చిరంజీవి డంబెల్స్ ఎత్తుతోన్న ఫొటో ఒకటి ప్రస్తుతం సోషల్ మీడియాలో వైరల్‌గా మారింది. 64 ఏళ్ల వయసులోనూ వృత్తి ధర్మం కోసం జిమ్‌లో కష్టపడుతోన్న చిరంజీవిని చూసైనా నేటి యువత స్ఫూర్తి పొందాలి. తాము చేసే పనిపై గౌరవాన్ని పెంచుకోవాలి. మరోవైపు, చిరంజీవి జిమ్‌లో కష్టపడుతోన్న ఫొటో చూసి మెగా అభిమానులు తెగ సంబరపడిపోతున్నారు. తన హీరో డెడికేషన్ చూసి మురిసిపోతున్నారు.
కాగా, ఈ సినిమా శ్రీకాకుళం బ్యాక్‌డ్రాప్‌లో ఉంటుందని ఇప్పటికే బయటికి వచ్చిన సమాచారం. ఇంకా టైటిల్ ఖరారు చేయని ఈ సినిమాలో నక్సలైట్ నుంచి సామాజిక కార్యకర్తగా మారిన ఒక నడివయస్కుడి పాత్రలో చిరంజీవి కనిపిస్తారట. ఇతను దేవాదాయ శాఖలో జరుగుతోన్న అక్రమాలపై గొంతెత్తుతాడని సమాచారం. అయితే, ఈ సినిమాలో చిరంజీవి సరసన త్రిష హీరోయిన్‌గా నటించనుందని టాక్. గతంలో ‘స్టాలిన్’ సినిమాలో వీరిద్దరూ కలిసి నటించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.